
GRADSKO VIJEĆE							               
KLASA:
URBROJ:									
Karlovac, 
-PRIJEDLOG-

	Na temelju članka 35. Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispr., 123/17, 98/19 i 144/20),  članka 2. stavka 7. i članka 6. Zakona o zakupu i kupoprodaji poslovnog prostora (''Narodne novine'' br. 125/11, 64/15, 112/18 i 123/24), članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 9/21 – potpuni tekst i 10/22), Gradsko vijeće Grada Karlovca na _____ sjednici održanoj 2026. god. donijelo je


O D L U K U
  o  trećim izmjenama i dopunama 
Odluke o zakupu i kupoprodaji poslovnog prostora u vlasništvu Grada Karlovca

II ZAKUP POSLOVNOG PROSTORA 

Članak 1. 
U Odluci o zakupu i kupoprodaji poslovnog prostora u vlasništvu Grada Karlovca (u daljnjem tekstu: Grad) objavljenoj u „Glasniku Grada Karlovca“ 10/19, 7/22, 9/25, (u daljnjem tekstu: Odluka) u članku 6. stavak 2. mijenja se i glasi: 
„Poslovni prostor može se dati u zakup najduže na vrijeme do 10 godina, uz mogućnost produljenja za daljnjih najduže 10 godina ukoliko je to neophodno radi povrata po zakupniku uloženih sredstava: 
· ako je u poslovnom prostoru potrebno obaviti velike popravke, odnosno izvršiti znatna ulaganja da bi se prostor priveo namjeni ili
· ako je prostor izgrađen u tzv. „rohbau“ sustavu ili
· ako se poslovni prostor nalazi u III. ili IV. zoni propisanoj odredbama ove Odluke.“
                                                                     
Članak 2. 
U članku 18. iza stavka 3. dodaje se novi stavak 4. koji glasi:
„Odredbe stavaka 1. do 3. ovog članka ne odnose se na udruge i druge organizacije civilnog društva, te na pravne osobe iz članka 7. stavka 2. ove Odluke.“
Dosadašnji stavci 4. i 5. postaju stavci 5. i 6.
U dosadašnjem stavku 4. koji postaje stavak 5. iza riječi: „zakupnine“ dodaju se riječi: „i jamčevine“.

    Članak 3.
U članku 19. iza stavka 2. dodaju se stavci 3. i 4. koji glase: 
„Najpovoljniji ponuditelj dužan je prije sklapanja ugovora o zakupu dostaviti bjanko zadužnicu solemniziranu po javnom bilježniku u visini jednogodišnjeg iznosa zakupnine s PDV-om, radi osiguranja novčanih tražbina Grada s osnova zakupnine, kamata i troškova korištenja poslovnog prostora.
Odredba stavka 3. ovog članka ne odnosi se na udruge i druge organizacije civilnog društva, te na pravne osobe iz članka 7. stavka 2. ove Odluke.“

Članak 4.
U članku 32. iza stavka 2. dodaje se stavak 3. koji glasi: 
„Korisna površina poslovnog prostora obuhvaća i funkcionalno povezane površine na koje se ne primjenjuje odluka za zakup ili korištenje javnih površina Grada.“

Članak 5.
U članku 34. stavak 1. mijenja se i glasi: 
„Početna visina zakupnine određuje se po zonama i korisnoj površini poslovnog prostora i to na sljedeći način:
· I. zona – 5,97 eura/m2
· II. zona – 4,65 eura/m2
· III. zona – 3,05 eura/m2
· IV. zona – 2,12 eura/m2.“

IV PRIJELAZNE I ZAVRŠNE ODREDBE

Članak 6.
Postupci započeti prije stupanja na snagu ove Odluke, dovršit će se prema odredbama Odluke o zakupu i kupoprodaji poslovnog prostora u vlasništvu Grada Karlovca („Glasnik Grada Karlovca“ 10/19, 7/22, 9/25).
Iznimno od stavka 1. ovog članka, postupci započeti prije stupanja na snagu ove Odluke dovršit će se prema odredbama ove Odluke, ako je to povoljnije za stranku po čijem je zahtjevu postupak pokrenut.
Ugovori o zakupu poslovnog prostora sklopljeni temeljem Odluke o zakupu i kupoprodaji poslovnog prostora u vlasništvu Grada Karlovca („Glasnik Grada Karlovca“ 10/19, 7/22, 9/25) ostaju na snazi do isteka vremena na koje su sklopljeni odnosno do prestanka ugovora o zakupu. 

Članak 7.
Ova Odluka stupa na snagu osmog dana od dana objave u „Glasniku Grada Karlovca“.



							                   PREDSJEDNIK
                                                                  GRADSKOG VIJEĆA GRADA KARLOVCA
                                                                                    












DOSTAVITI:

1. Ministarstvo prostornoga uređenja, graditeljstva i državne imovine, Ulica Republike Austrije 14, 10000 Zagreb
2. Državne nekretnine d.o.o., Planinska ulica 1, 10000 Zagreb
3. Inkasator d.o.o., Trg hrvatskih branitelja 4, 47000 Karlovac
4. Vodovod i kanalizacija d.o.o., Gažanski trg 8, 47000 Karlovac
5. Zelenilo d.o.o., Gažanski trg 8, 47000 Karlovac
6. Čistoća d.o.o., Gažanski trg 8, 47000 Karlovac
7. Gradska toplana d.o.o., Tina Ujevića 7, 47000 Karlovac
8. Dječji vrtić „Četiri rijeke“, Grge Tuškana 9a, 47000 Karlovac
9. Dječji vrtić „Karlovac“, Tkalčeva 2, 47000 Karlovac
10. Gradsko kazalište „Zorin dom“, Domobranska 1, 47000 Karlovac
11. Gradska knjižnica „Ivan Goran Kovačić“, Ljudevita Šestića 1, 47000 Karlovac
12. Gradski muzej Karlovac, Strossmayerov trg 7, 47000 Karlovac
13. Muzej Domovinskog rata Karlovac – Turanj, Turanj 2, 47000 Karlovac
14. Galerija „Vjekoslav Karas“, Ljudevita Šestića 3, 47000 Karlovac
15. Stari grad Dubovac, Zagrad-Gaj 5, 47000 Karlovac
16. Javna ustanova AQUATIKA – SLATKOVODNI AKVARIJ KARLOVAC, Ulica Branka Čavlovića Čavleka 1a, 47000 Karlovac
17. Kino Edison, Šetalište dr. Franje Tuđmana 13, 47000 Karlovac
18. Sportski objekti Karlovac, Rakovac 1, 47000 Karlovac
19. UO za poslove gradonačelnika, ovdje
20. UO za proračun i financije, ovdje (3x)
21. UO za imovinsko pravne poslove i upravljanje imovinom, ovdje (2x)
22. UO za društvene djelatnosti
23. UO za komunalno gospodarstvo, promet i mjesnu samoupravu
24. UO za prostorno uređenje i poslove provedbe dokumenata prostornog uređenja
25. UO za gradnju i zaštitu okoliša
26. UO za gospodarstvo, razvoj grada i fondove EU
27. Predsjednik Gradskog vijeća, ovdje
28. Dokumentacija
29. GGK
30. Zapisnik
31. Pismohrana













O B R A Z L O Ž E N J E
PRAVNA OSNOVA ZA DONOŠENJE AKTA
 Člankom 2. stavkom 7. Zakona o zakupu i kupoprodaji poslovnog prostora („Narodne novine“  broj 125/11, 64/15, 112/18 i 123/24), (u daljnjem tekstu: Zakon) propisano je da jedinica lokalne samouprave općim aktom utvrđuje kriterije za određivanje visine zakupnine za poslovne prostore u svojem vlasništvu, a ovisno o djelatnosti koja će se u poslovnom prostoru obavljati.   
Članak 6. Zakona propisuje da se uvjeti i postupak davanja u zakup poslovnog prostora javnim natječajem određuju u skladu s odlukom ministra nadležnog za poslove državne imovine, županijske skupštine, Gradske skupštine Grada Zagreba odnosno gradskog ili općinskog vijeća, a kada je riječ o poslovnom prostoru koji se nalazi na nekretnini koja predstavlja javno dobro u općoj uporabi u vlasništvu Republike Hrvatske i kojom, prema posebnim propisima, upravlja pravna osoba u isključivom vlasništvu Republike Hrvatske, u skladu s aktom te pravne osobe.
OSNOVNA PITANJA KOJA SE UREĐUJU AKTOM
Ovim izmjenama i dopunama Odluke će se regulirati kriteriji i postupak javnog natječaja te kriteriji za sklapanje ugovora o zakupu, a vezano uz određivanje bjanko zadužnice kao sredstva osiguranja naplate potraživanja, propisivanje izuzeća od obveze davanja bjanko zadužnice te izuzeća od obveze davanja jamčevine.  
Nadalje, regulira se i najduži rok na koji je moguće dati poslovni prostor u zakup ako je u poslovnom prostoru potrebno obaviti velike popravke, odnosno izvršiti znatna ulaganja da bi se prostor priveo namjeni, ako je prostor izgrađen u tzv. „rohbau“ sustavu ili ako se isti nalazi u III. ili IV. zoni propisanoj odredbama ove Odluke, a radi usklađenja s odredbama Zakona.  
Predloženim izmjenama i dopunama Odluke pobliže se utvrđuju kriteriji za određivanje visine zakupnine za poslovne prostore jasnijim određivanjem obuhvata korisne površine poslovnog prostora na način da se u istu uračunavaju i funkcionalno povezane površine na koje se ne primjenjuje odluka za zakup ili korištenje javnih površina Grada, a uvažavajući djelatnost koja će se u poslovnom prostoru obavljati. Iz dosadašnje Odluke zadržane su četiri zone grada Karlovca o kojima ovisi iznos zakupnine, kao i početna visina zakupnine obzirom na zone i korisnu površinu poslovnog prostora.
PROCJENA POTREBNIH FINANCIJSKIH SREDSTAVA
	Za provedbu akta nije potrebno osigurati financijska sredstva u proračunu Grada Karlovca.
	Nacrt prijedloga Odluke je javno objavljen na internetskoj stranici Grada putem e- savjetovanja u razdoblju od 25.5.2026. do 24.6.2026. godine. 


       PRIPREMIO
						        Upravni odjel za imovinsko pravne poslove
                                                                                                       i upravljanje imovinom
							                       Pročelnica:
							         Marina Pavić Črne, mag.iur.	

